LISA 1
Alla lihthanke piirimäära jääva hanke HD Lisa 1 „Kuusalu valla rahvastiku arengu analüüsi ja prognoosi läbiviimine“ Tehniline kirjeldus
TEHNILINE KIRJELDUS
1. Hanke objekt
1.2. Käesoleva hanke objektiks on Kuusalu valla rahvastiku arengu analüüsi ja prognoosi läbiviimine (edaspidi uuring) koostamise tellimine vastavalt käesolevas tehnilises kirjelduses ja selle lisades toodud mahtudel, tingimustel ja nõuetel.
1.3. Uuring peab andma aluse kohaliku omavalitsuse arengukava ning teiste strateegiliste dokumentide koostamiseks ja ajakohastamiseks.

2. Nõuded uuringule
2.1. Uuringu piirkond:
2.1.1. Uuring tuleb koostada kogu Kuusalu valla haldusterritooriumi kohta.
2.2.  Uuringus analüüsida Kuusalu valla viimaste aastate demograafilise olukorra ja selle muutuste kohta: rahvaarv, sündimus, suremus, sisse- ja väljaränne, elanike soo- ja vanuskoosseis, paikkondades toimunud rahvastiku muutused.
2.3. Uuringus tuleb kasutada võimalikult pikka aegrida, vähemalt viimase 10–15 aasta andmeid.
2.4. Rahvastikuprognoos tuleb koostada vähemalt aastani 2050.
2.5. Prognoos tuleb esitada vähemalt kolme stsenaariumina ja kõikide prognooside eeldustes tuleb selgelt välja tuua:
2.5.1. Baasstsenaarium – seniste rahvastikutrendide jätkumine;
2.5.2. Positiivne stsenaarium - suurem sisseränne, parem sündimus ja/või väiksem väljaränne;
2.5.3. Negatiivne stsenaarium - väiksem sisseränne, madalam sündimus ja/või suurem väljaränne.
2.6. Prognoosi Kuusalu valla rahvastiku arengu võimalike suundade (rahvaarv, rahvastiku sooline ja vanuseline koosseis 5 aastaste ajavahemike lõikes) kohta aastani 2050.
2.7. Rahvastiku hetkeolukorra analüüs.
2.8. Mõju ja hinnang kohaliku omavalitsuse teenustele (lasteaiakohad, üldhariduskoolikohad, eakate teenused jne). Uuringus tuleb muuhulgas kindlaks teha, mitu protsenti vanusegrupi elanikest teenust hetkel tarbib ning hinnata, kas tulevikus võib see protsent muutuda ja kuidas.
2.9. Tööealise elanikkonna muutus aastate lõikes.
2.10. Uuringus kasutada andmed Rahvastikuregistrist, Statistikaametist, Kuusalu Vallavalitsusest ja muudest ametlikest andmekogudest. Rahvastikuprognoosi koostamisel kasutada stsenaariumimeetodit, mille tarvis määratletakse prognoosi lähte-eeldused ja viiakse läbi vastavad rahvastiku arvutused.
2.11. Uuringu tulemused vormistada analüütilise tekstina, mis on illustreeritud asjakohaste tabelite, skeemide, jooniste ja kaartidega. Analüüs esitada ühes eksemplaris elektrooniliselt digiallkirjastatuna pdf formaadis.

3. Nõuded tellija ja töövõtja vahelisele koostööle:
3.2. Analüüs teostada hiljemalt kolme kuu jooksul peale hankelepingu (edaspidi leping) sõlmimist. Uuringu tulemusi esitletakse Kuusalu vallamajas esitlusel, mille täpsemad detailid lepitakse kokku lepingu sõlmimise käigus.
3.3. Uuringu esimeses faasis viia läbi Kuusalu vallavalitsuse töötajatega töökoosolek, mille eesmärk on sisendi saamine rahvastikuprognoosi muutujate tarvis, sh kavandatavate kinnisvaraarengute võimalik mõju asustusele paikkondade lõikes. Töökoosolek tuleb viia läbi kahe nädala jooksul peale lepingu sõlmimist.
3.4. Töökoosolekud toimuvad lepingupoolte poolt kokkulepitud ajal ja kohas.
3.5. Töövõtja valmistab ette kohtumise sisulised teemad ja viib kohtumised läbi. Tellija korraldab kohtumiseks vajalikud vahendid ning kutsub kohale osalejad. 

4. Nõuded töövõtjale:
4.1.	Töökogemus rahvastikuanalüüside koostamises või sellele sarnase töö kogemus.
4.2. Sarnase tööna käsitatakse rahvastikuanalüüsi, rahvastikuprognoosi, demograafilist uuringut või KOV/maakonna arengukava koostamise raames tehtud rahvastikuanalüüsi;
4.2.	Kõrgharidus sotsiaalteaduste, majanduse, demograafia, statistika, geograafia või mõnes muus töö sisuga seotud valdkonnas.
 


